সৌমেন্দু রায়
সৌমেন্দু রায় বা সৌম্যেন্দু রায় (৭ ফেব্রুয়ারি ১৯৩২ - ২৭ সেপ্টেম্বর ২০২৩) ছিলেন একজন ভারতীয় বাঙালি চিত্রগ্রাহক। তিনি বিখ্যাত পরিচালক সত্যজিৎ রায়ের চলচ্চিত্রে কাজ করার জন্য সবচেয়ে বেশি পরিচিত হন। ১৯৬১ খ্রিস্টাব্দে দেবী দিয়ে শুরু করে ১৯৮৪ খ্রিস্টাব্দের ঘরে-বাইরে পর্যন্ত মোট ছাব্বিশটি ছবিতে কাজ করেছেন। সত্যজিৎ রায়ের প্রথম ছায়াছবি পথের পাঁচালীতে তিনি ছিলেন সুব্রত মিত্রের সহকারী। সেরা সিনেমাটোগ্রাফির জন্য সৌমেন্দু রায় তিনবার জাতীয় চলচ্চিত্র পুরস্কার লাভ করেন।